recursal/SuperWikiNEXT-32B huggingface dataset:
**பால் யோசப் கோயபெல்ஸ்** (Paul Joseph Goebbels) (29 அக்டோபர் , 1897 – 1 மே , 1945) செருமனியின் மிக முக்கிய அரசியல்வாதிகளுள் ஒருவர். அடால்ப் இட்லருக்கு மிக நெருக்கமானவர்களில் ஒருவராக விளங்கிய இவர் 1933 முதல் 1945 வரையுள்ள காலத்தில் செருமானிய ரெய்க் அமைச்சரவையின் மனிதவள மேம்பாடு மற்றும் கொள்கை பரப்பு அமைச்சராக பதவி வகித்தவர். 

இவர் 1921இல் ஏடல்பெர்க் பல்கலைக்கழகத்தில் *18ஆம் நூற்றாண்டின் நாடகக் கதைகளை* ஆய்வறிந்ததின் வாயிலாக முனைவர் பட்டம் பெற்றவர். தன் உணர்ச்சிமிகு பேச்சாற்றலின் மூலம் செருமனிக்கு யூதப்பகைமையை உணர்த்தியமைக்காக அறியப்படுகிறார். இவரின் யூதப்பகைமைக்குச் சான்றாக கிரிஸ்டல்நாக்ட் (**கிரிஸ்டல் நைட்-Crystal Night**) கொடூர நிகழ்வு குறிப்பிடப்படுகிறது. இவர் பல புதினங்களையும், நாடகங்களையும் எழுதியுள்ளார். ஆனால் அவற்றை வெளியிட எந்த பதிப்பகத்தாரும் முன் வரவில்லை. 

இவரின் கருத்துக்கள் பொதுவுடமைவாதிகளையும், சோசலிசவாதிகளையும் எதிர்ப்பதாகவும், ஸ்ட்ரோமப்டேலுங் *எஸ் ஏ* அமைப்பினரை ஆதரிப்பதாகவும் அமைந்தன. 1923 இல் நாட்சி அரசியலில் நுழைந்த இவர் 1928 களில் மிக உயர்ந்த அதிகாரத்தில் உள்ளவராக மதிக்கப்பட்டார். அதன் பின் 1933 இல் இட்லர் அரசு பதவியில் அமர்ந்த பொழுது கொள்கை பரப்பு அமைச்சராக பதவியில் அமர்ந்தார். 

இரண்டாம் உலகப்போரில் செருமானியர் பலரை போரில் பங்குபெற வைத்ததில் இவருக்கு பெரும் பங்கு உண்டு. 1943ஆம் ஆண்டில் அச்சு நாடுகளுக்கு எதிராக உலகநாடுகள் திரும்புகையில் அவற்றுக்கு எதிராக செருமானியர் திரும்புமாறு தன் பரப்புரை மூலம் ஒன்று திரட்டினார் என்று கூறப்படுகிறது.

மரணம் பற்றிய சர்ச்சைகள்
-----------------------

கோயபெல்ஸ், இட்லரின் இறுதி நாட்களில் அவர் இறக்கும் வரை உடனிருந்தார். இட்லர் இவரைத் தனக்குப் பின்வரும் அதிகாரப்பூர்வ வேந்தராக அறிவித்துவிட்டு இறந்தார். அவர் இறந்தபின் கோயபெல்ஸ் 1 மே, 1945 அன்று தன் மனைவி மகதா, ஆறு குழந்தைகளுடன் தற்கொலை செய்து கொண்டார். இவர் இறப்பு பற்றி பலவிதங்களில் பேசப்படுகிறது. 

முதலில் ஆறு குழந்தைகளுக்கும் மார்பின் என்ற மயக்க மருந்து கொடுக்கப்பட்டு பின் அவர்களின் வாயில் அவர் மனைவி சயனைட் நஞ்சை திணித்ததாகக் கூறப்படுகிறது. பிறகு, அவர் மனைவி சயனைட் நஞ்சை உட்கொண்டார் எனவும் கோயபெல்ஸ் இட்லரைப் போல் துப்பாக்கியால் சுட்டுத் தற்கொலை செய்து கொண்டார் எனவும் பல்வேறு நிச்சயமற்ற தகவல்கள் தெரிவிக்கின்றன. 

*எஸ் எஸ்* காவலரை சுடச்சொல்லி ஆணையிட்டு, அக்காவலரால் சுடப்பட்டு இறந்ததாகவும் கூறப்படுகிறது. இவர்களின் இறப்பின் மர்மத்தைத் தழுவி *டவுன்பால்* (Downfall) என்ற திரைப்படம் வெளிவந்துள்ளது.

பிரச்சார வியூகங்கள்
-------------------

அவருடைய புகழ்பெற்ற பிரசார வியூகத்தால் வரலாற்றில் நினைவுகூறப்படுகிறார். அதன் காரணத்தை அவரின் இந்தப் பேச்சின் மூலம் உணரலாம்: 
"எவ்வளவு பெரிய பொய்யானாலும் திரும்பத் திரும்ப சொல்வதன் மூலம் மக்கள் நாளடைவில் நம்பத் தொடங்கி விடுவார்கள். அரசியல், பொருளாதார, மற்றும் ராணுவ விளைவுகளை மக்களிடமிருந்து அரசாங்கம் மறைப்பதன் மூலம், பொய்யை குறிப்பிட்ட காலம் வரை காப்பாற்றலாம். உண்மை தான் பொய்க்கு எதிரி, அதே போல, உண்மை தான் அரசாங்கத்தின் மிகப்பெரிய எதிரி என்பதால், அதிருப்தியை அடக்க எல்லா அதிகாரங்களையும் பிரயோகிப்பது அரசாங்கத்திற்கு மிகவும் அவசியமாகிறது."

குறிப்புகள்
-----------
{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/வார்ப்புரு:Taxonomy/Allium subg. Melanocrommyum|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}} |machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}} |machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}
**திருத்துறைப்பூண்டி வட்டம்** , தமிழ்நாட்டின் திருவாரூர் மாவட்டத்தில் உள்ள 8 வட்டங்களில் ஒன்றாகும். இந்த வட்டத்தின் தலைமையகமாக திருத்துறைப்பூண்டி நகரம் உள்ளது. இந்த வட்டத்தின் கீழ் 99 வருவாய் கிராமங்கள் உள்ளன.

இவ்வட்டத்தில் திருத்துறைப்பூண்டி ஊராட்சி ஒன்றியம், முத்துப்பேட்டை ஊராட்சி ஒன்றியம்,திருத்துறைப்பூண்டி பிறவி மருந்தீஸ்வரர் கோயில் மற்றும் திருத்துறைப்பூண்டி வண்மீகநாதசுவாமி கோயில் உள்ளது.

மக்கள்தொகை பரம்பல்
------------------

2011-ஆம் ஆண்டு மக்கள் தொகை கணக்கெடுப்பின்படி இவ்வட்டம் 214,995 மக்கள்தொகை கொண்டது. மக்கள்தொகையில் 105,333 ஆண்களும், 109,662 பெண்களும் உள்ளனர். 57,394 குடும்பங்கள் கொண்ட இவ்வட்ட மக்கள்தொகையில் 78.5% கிராமப்புறங்களில் வாழ்கின்றனர். இவ்வட்டத்தின் எழுத்தறிவு 82.09% மற்றும்பாலின விகிதம் 1,000 ஆண்களுக்கு, 1,041 பெண்கள் வீதம் உள்ளனர். 6 வயதிற்குட்பட்ட குழந்தைகளின் எண்ணிக்கை 20842 ஆகவுள்ளது. குழந்தைகள் பாலின விகிதம், 1000 ஆண் குழந்தைகளுக்கு, 986 பெண் குழந்தைகள் வீதம் உள்ளனர். பட்டியல் சமூகத்தினரும், பட்டியல் பழங்குடியினரும் முறையே 82,800
மற்றும் 881 ஆகவுள்ளனர். மக்கள்தொகையில் இந்துக்கள் 88.97% , இசுலாமியர்கள் 8.89%, கிறித்தவர்கள் 1.91% மற்றும் பிறர் 0.06%ஆகவுள்ளனர்.

மேற்கோள்கள்
-----------

1. ↑  திருவாரூர் மாவட்டத்தின் வருவாய் வட்டங்கள்
2. ↑  திருத்துறைப்பூண்டி வட்டத்தின் வருவாய் கிராமங்கள்
3. ↑  திருத்துறைப்பூண்டி வட்டத்தின் மக்கள்தொகை பரம்பல்
4. ↑

| * பா
* உ
* தொ
திருவாரூர் மாவட்டம் |
| --- |
| மாவட்ட தலைநகரம் | திருவாரூர் |
| வட்டங்கள் | குடவாசல் வட்டம் **·** மன்னார்குடி வட்டம் **·** நன்னிலம் வட்டம்  **·**  நீடாமங்கலம் வட்டம் **·** திருத்துறைப்பூண்டி வட்டம் **·** திருவாரூர் வட்டம் **·** வலங்கைமான் வட்டம்  **·**  கூத்தாநல்லூர் வட்டம் |
| ஊராட்சி ஒன்றியங்கள் | மன்னார்குடி **·** திருவாரூர் **·** திருத்துறைப்பூண்டி **·** வலங்கைமான் **·** குடவாசல் **·** நன்னிலம் **·** நீடாமங்கலம் **·** கொரடாச்சேரி **·** முத்துப்பேட்டை **·** கோட்டூர் |
| நகரங்கள் | மன்னார்குடி **·** திருவாரூர் **·** கூத்தாநல்லூர் **·** திருத்துறைப்பூண்டி |
| ஆறுகள் |  கோரையாறு **·** வேலாறு **·** வேனாறு **·** வெட்டாறு  |
| பேரூராட்சிகள் | குடவாசல் **·**  கொரடாச்சேரி **·**  முத்துப்பேட்டை **·** நன்னிலம் **·**  நீடாமங்கலம் **·**  பேரளம் **·**  வலங்கைமான் |
| சட்டமன்றத் தொகுதிகள் |  நன்னிலம் **·**  திருவாரூர்  **·** திருத்துறைப்பூண்டி(தனி)  **·**  மன்னார்குடி  |
| திருவாரூர் மாவட்ட இணையதளம் |  |
**தமயந்தி போஷ்ரா** (*Damayanti Beshra*) என்பவர் ஒடிசா மாநிலத்தைச் சேர்ந்த சந்தாளி மொழி எழுத்தாளரும் கவிஞரும் ஆவார். இவருக்கு சாகித்திய அகாதமி வழங்கப்பட்டது.  சாந்தாலி மொழியின் முதல் பெண்களுக்கான பத்திரிகையான 'கரம் தார்' என்ற இதழைக் கொண்டுந்தார். 2020ஆம் ஆண்டில் இவருக்கு பத்மசிறீ விருது வழங்கப்பட்டது.

ஒடிசாவைச் சேர்ந்தவரான தமயந்தி போஷ்ரா, மாநிலத்தில் சிறுபான்மை மக்களால் பேசப்படும் சந்தாளி மொழியைத் தாய் மொழியாகக் கொண்டவர். பின்தங்கிய பிரிவில் இருந்து வந்த இவர் முனைவர் பட்டப்படிப்புவரை படித்தவர். அச்சில் ஏறாத தனது தாய் மொழியில் தனது முதல் கவிதைத் தொகுப்பான *ஜிவி இகமா*வை 1994இல் வெளியிட்டார். 2010ஆம் ஆண்டு இவர் எழுதிய *சே சிகாடு* என்ற கவிதைத் தொகுப்புக்காக சாகித்திய அகாதமி விருது வழங்கப்பட்டது. உலகுக்கு பெரும்பாலும் அறியப்படாத மொழியாக இருந்த தனது தாய்மொழியான சந்தாளி மொழியில் இதுவரை 11 நூல்களை அச்சில் ஏற்றி பெருமை சேர்த்ததற்காக இவருக்கு 2020ஆம் ஆண்டில் பத்மசிறீ விருது வழங்கப்பட்டது.

மேற்கோள்கள்
-----------

1. ↑  "Sahitya Akademi Meet The Author Damayanti Beshra" (PDF). சாகித்திய அகாதமி. 1 September 2013. Retrieved 26 January 2020.
2. ↑  "Odisha's padma prides". The New Indian Express. 26 January 2020. Retrieved 26 January 2020.
3. ↑  "Arun Jaitley, Sushma Swaraj, George Fernandes given Padma Vibhushan posthumously. Here's full list of Padma award recipients". தி எகனாமிக் டைம்ஸ். 26 January 2020. Retrieved 26 January 2020.
4. ↑  பதம விருதுகள் : சாதனை படைத்த சாமானியர்கள், எல். ரேணுகாதேவி, இந்து தமிழ் 2020பெப்ரவரி 2
**அமலெந்து குகா** (*Amalendu Guha*: 30 சனவரி 1924–7 மே 2015) வரலாற்றாசிரியர், கல்வியாளர், நூலாசிரியர் என அறியப்படுகிறார். அசாம், ஆங்கிலம், வங்காளம் ஆகிய மொழிகளில் நூல்கள் எழுதியவர். அசாம் மாநில குமுக, பொருளியல் அரசியல் நிலைகளையும் சிக்கல்களையும் ஆய்வு செய்துள்ளார்.

சுயசரிதை
--------

அமலெந்து இம்பாலில் பிறந்தார். இவரது தந்தை ஜமினிசுந்தர் குகா ஒரு பள்ளி ஆசிரியர். கொல்கத்தா மாநிலக்கல்லூரியில் முதுகலைப் படிப்பு முடித்துவிட்டு தெசுப்பூரில் தர்ரங் கல்லூரியில் ஆசிரியராகப் பணி செய்தார். 1962 ஆம் ஆண்டில் சீனப் படையெடுப்பின் காரணமாக இவர் இந்தியப் பொதுவுடமைக் கட்சியில் தீவிரமாக இருந்ததால் கைது செய்யப்பட்டார்

தொழில்
------

புனேயில் உள்ள கோகலே அரசியல் பொருளியல் நிறுவனம், தில்லிப் பல்கலைக் கழகம், கொல்கத்தாவில் சமூக அறிவியல் மையம் ஆகிய கல்வி நிறுவனங்களில் கற்பிக்கும் பணியை ஆற்றினார்.

இவர்து விருப்பப்படி இவர் இறந்ததும் இவருடைய உடல் குவகாத்தி மருத்துவமனைக்குக் கொடையாக வழங்கப்பட்டது. இவருடைய கண்கள் குவகாத்தில் உள்ள சங்கர்தேவ் நேத்ராலயாவுக்கு வழங்கப்பட்டது.

மேற்கோள்
--------

1. ↑  "The Assam Tribune Epaper". Assamtribune.com. 1924-01-30. Retrieved 2015-05-08.
[*தொடர்பிழந்த இணைப்பு*]
2. ↑
3. ↑

* பரணிடப்பட்டது 2015-07-31 at the வந்தவழி இயந்திரம்
*
**உதிதா துகான்** (Udita Duhan) இந்தியாவைச் சேர்ந்த ஒரு வளைதடிப் பந்தாட்ட வீராங்கனையாவார். 1998 ஆம் ஆண்டு சனவரி மாதம் 14 ஆம் தேதியன்று இவர் பிறந்தார். இந்தியப் பெண்கள் வளைதடிப் பந்தாட்ட அணியின் உறுப்பினராக இருந்தார். அரியானாவைச் சேர்ந்த இவர் இந்திய அணியின் தடுப்பாட்டக்காரராக விளையாடினார்.

ஆரம்ப கால வாழ்க்கை
------------------

அரியானா மாநிலம் இசார் மாவட்டத்தில் உள்ள பிவானியின் நங்கல் கிராமத்தில் உதிதா பிறந்தார். இவரது தந்தை, இயசுபீர் சிங், ஒரு காவல்துறை அதிகாரியும் ஒரு கைப்பந்து வீரருமாவார். எறிபந்து விளையாடத் தொடங்கிய இவர் பின்னர் வளைதடிப் பந்தாட்டத்திற்கு மாறினார். 2015 ஆம் ஆண்டு தந்தை இறந்த பிறகு, தாயார் கீதா தேவி இவரை வளைதடிப்பந்தாட்ட விளையாட்டை தொடர ஊக்குவித்தார். உதிதா விளையாட்டு ஆணைய விடுதியில் சேர்ந்தார்.

தொழில்
------

2018: இயாகர்த்தா ஆசிய விளையாட்டுப் போட்டியில் வெள்ளி, .

2018: தோங்கேயில் நடந்த ஆசிய வெற்றியாளர் போட்டியில் வெள்ளி.

2018: 2018 மகளிர் வளைதடிப் பந்தாட்ட உலகக் கோப்பையில் பங்கேற்றார். 

2021: டோக்கியோ ஒலிம்பிக் போட்டியில் விளையாடினார்.

2022: மசுகட்டு ஆசிய கோப்பையில் வெண்கலம், .

2022: பொதுநலவாய விளையாட்டுப் போட்டியில் வெண்கலம் வென்ற அணியில் இடம்பெற்றார்.

மேற்கோள்கள்
-----------

1. ↑  HockeyIndia profile
2. ↑  Asian Games profile
3. ↑  SportsCrazy (2022-07-28). "Udita Duhan Biography: Achievements, Personal Life, Family, Unknown Facts & Social Media". *www.sportscraazy.com*. Retrieved 2023-09-20.
4. ↑  Deswal, Deepender (2023-08-03). "'Hockey player Udita Duhan has fulfilled her late dad's dream'". *www.tribuneindia.com*. Retrieved 2021-09-20.
5. ↑  "Hockey Women's World Cup 2018: Team Details India". FIH. p. 7.
6. ↑  Judge, Shahid (2023-05-09). "Hockey: Udita Duhan puts aside regret to embark on flourishing hockey career". *Scroll.in* (in அமெரிக்க ஆங்கிலம்). Retrieved 2023-09-20.

புற இணைப்புகள்
--------------
வகைப்பாடு
---------

தாவரவியல் பெயர் : *வுல்பியா அரிகீலா* **Wolffia arrhiza**

குடும்பம் : லெம்னேசியீ (Lemmaceae)

### இதரப் பெயர்கள்

1. இலைப்பாசி
2. வாத்துப்பாசி

அமைவு முறை
----------

பூக்கும் தாவரங்களில் மிகச் சிறிய செடி வுல்பியா ஆகும். குளம், குட்டை போன்ற இடங்களில் மிதக்கும் சிறிய செடி ஆகும். இலை மிகச் சிறிய துனுக்கைப்போல் இருக்கும். இது 1 மி.மீ. முதல் 1.5மி.மீ விட்டம் கொண்டது. ஒவ்வொரு துனுக்கின் ஓரமும் சிறிதளவு மேலுக்கு மடிந்திருப்பதால் இவை அருகில் நெருங்கும்போது ஒன்றாக சேர்ந்து ஒரே பரப்பரப்பாக இருக்கும்.

### விக்கி படங்கள்

மிகச் சிறிய தாவரம்
வுல்பியா அரிகீலா
பூக்கள் மற்றும் உள்ளுறுப்புகள்

பூக்கள்
-------

செடி முழுவதும் ஒரு இலை மட்டுமே உடையது. இதற்கு வேர் கிடையாது. பூக்கள் உண்டாகிறது. அவை 0.7 மி.மீ. விட்டம் உடைய மிகச் சிறிய பூ ஆகும். பூக்களில் மிகச் சிறியதும் இதுவே. இலைகளின் விளிம்பின் அடிப்பாகத்தில் இருக்கும் இடுக்கிலிருந்து பூ தோன்றும் மடல் போன்ற ஓர் உறுப்பினுள் ஒன்று அல்லது இரண்டு கேசரங்களும் ஒரு சூலகமும் இருக்கும். ஒவ்டிவாரு கேசரமும் ஓர் ஆண் பூ சூலகம் பெண் பூ ஒரு மடலுக்குள் இருக்கும்.

 இலைப்பாசி பூக்கும் தாவரங்களில் மிகச் சிறிய செடிகளைக் கொண்ட லெம்னேசி குடும்பத்தைச் சேர்ந்தது. இதில் 30 இனங்களும், 4 சாதிகளும் உள்ளன. இலைபாசியை மீன்களும், வாத்து முதலிய நீர்ப்பறவைகளும் உணவாக கொளளும். இதனால் இதற்கு வாத்துப்பாசி என்றும் அழைப்பர் மீன் தொட்டிகளிலும் வளர்ப்பதுண்டு.

காணப்படும் பகுதிகள்
-------------------

வுல்பியாவில் 10 முதல் 12 இனச் செடிகள் உள்ளன. இவைகளை ஐரோப்பா, தெற்கு ஆசியா, பிரேசில், ஜாவா மற்றும் ஆஸ்திரேலியா ஆகிய நாடுகளின் நீர் நிலைகளில் வளர்கின்றன.

மேற்கோள்
--------

| 1 || சிறியதும் - பெரியதும்  || அறிவியல் வெளியீடு || ஜூன் 2001



1. ↑   *சிறிதும் - பெரியதும்*. அறிவியல் வெளியீடு. .
**சார்லசு எட்வர்டு ஆடம்சு** (*Charles Edward Adams*) நியூசிலாந்து நாட்டைச் சேர்ந்த ஒரு பல்கலைக்கழக விரிவுரையாளர் ஆவார். 1870 ஆம் ஆண்டு அக்டோபர் மாதம் முதல் நாளான்று எட்வர்டு ஆடம்சு நியூசிலாந்து நாட்டிலுள்ள ஒடாகா பகுதியிலுள்ள இலாரன்சு என்ற சிறுநகரத்தில் பிறந்தார். நில அளவர், வானியலாளர் மற்றும் நில அதிர்வு நிபுணர் என பன்முகங்களுடன் இயங்கினார். இவரது தந்தை, சார்லசு வில்லியம் ஆடம்சு 1862 ஆம் ஆண்டில் தாசுமேனியாவிலிருந்து குடிபெயர்ந்தவர் ஆவார். இவரும் நில அளவராகவும் வானியலாளராகவும் செயல்பட்டுள்ளார். கேண்டர்பரி பல்கலைக்கழகத்தில் சார்லசு எட்வர்டு ஆடம்சு கல்வி பயின்றார். இங்கு அறிவியல் மற்றும் கட்டடப் பொறியியல் பாடங்களைப் பயின்றார். பின்னர் லிங்கன் பல்கலைக்கழகத்திலும் வெலிங்டன் நகரிலுள்ள விக்டோரியா பல்கலைக்கழகத்திலும் கல்வி கற்பித்தார். அதன் பின்னர் ஓர் அரசாங்க வானியலாளராக பதவியேற்றார். சார்லசு ஆடம்சு 1945 ஆம் ஆண்டு அக்டோபர் மாதம் 31 அன்று வெலிங்டனில் இறந்தார்

மேற்கோள்கள்
-----------

1. ↑  "[one] — the college is founded | NZETC".
2. ↑  Smith, Warwick D. "Charles Edward Adams". *Dictionary of New Zealand Biography*. Ministry for Culture and Heritage. பார்க்கப்பட்ட நாள் 23 April 2017.

| ஆளுமைக் கட்டுப்பாடு இதை விக்கித்தரவில் தொகுக்கவும் |
| --- |
| பன்னாட்டு | 
* ISNI
* VIAF
* WorldCat

 |
| தேசிய | 
* அமெரிக்க ஐக்கிய நாடுகள்

 |
| கலைஞர் | 
* Te Papa (New Zealand)

 |
| மற்றவை | 
* IdRef

 |
**வில்ஹெம் லுட்விக் கெய்கர்** அல்லது **வில்லெம் கெய்கர்** (Wilhelm Ludwig Geiger) (1856-1943) என்பவர் கீழ்த்திசை நாடுகளின் மொழியறிஞர் ஆவார். குறிப்பாக இரானிய மற்றும் இந்திய மொழிக் குடும்பங்களின் பழமையான பண்பாடுகளை ஆய்வுநோக்கில் கற்றுச் சிறந்த இவர், பாளி மொழியிலும் சிறந்து விளங்கினார். அத்துடன் சிங்களம், மாலைத்தீவு மொழி போன்றவற்றிலும் சிறப்பாற்றல் கொண்டவர். இவர் செருமன் நாட்டைச் சேர்ந்தவர். இவர் மகாவம்சம் நூலை மொழிப்பெயர்த்தார்.

இலங்கை வரலாற்றில்
-----------------

இலங்கை வரலாற்றில் இவரது பெயர் அழியாதப் பெயராக நிலைத்து விட்ட ஒன்றாகும். 1895ஆம் ஆண்டு இலங்கைக்குப் பயணித்த இவர் சிங்கள மொழியை கற்றுச் சிறந்தார்.. இலங்கையின் வரலாற்றை ஆய்வுசெய்த இவர் 6ஆம் நூற்றாண்டின் மகாநாம தேரர் எனும் பிக்குவினால் தொகுக்கப்பட்ட மகாவம்சம் நூலை பாளி மொழியில் இருந்து செருமன் மொழிக்கு 1908ஆம் ஆண்டு மொழிப்பெயர்ப்பு செய்தார். அதன் பின்னர் 1912ஆம் ஆண்டு மாபெல் ஹெய்னஸ் போட் என்பவரின் உதவியுடன் ஆங்கில மொழிக்கு மொழிப்பெயர்ப்பு ஒன்றைச் செய்தார். இந்த நூல் வரலாற்றாசிரியர்களிடையே மிகவும் பிரசித்திப்பெற்றதுடன், இலங்கை வரலாறு தொடர்பாக பல நூல்கள் வெளிவரவும் காரணமாகியது. இதனை **கெய்கர் மகாவம்சம்** என்றழைப்போரும் உள்ளனர்.

1989ஆம் ஆண்டுகளின் இலங்கை அரசு, இவரது உருவ தபால் தலை வெளியிட்டு இவரை கௌரவப் படுத்தியது..

மேற்கோள்கள்
-----------

1. ↑  Alfred Jeyaratnam Wilson (1988), *The Break-up of Sri Lanka: the Sinhalese-Tamil conflict*, p. 29;  பரணிடப்பட்டது 2005-09-08 at the வந்தவழி இயந்திரம்
2. ↑   *Mahavamsa*. Ceylon Government. 1912. .
3. ↑
4. ↑  Goethe-Institut 50-jähriges Jubiläum des Goethe-Instituts Sri Lanka - Andere über uns

வெளியிணைப்புகள்
---------------

* மகாவம்சம் **1912** மூலப்பிரதி
* Biography
**வனேடியம் கார்பைடு** *(Vanadium carbide )* என்பது VC என்ற மூலக்கூற்று வாய்பாடுடன் கூடிய ஒரு வேதிச் சேர்மமாகும். இது மிகவும் அதிகமான வெப்பம் தாங்கும் பீங்கான் பொருளாகும். இச்சேர்மத்தின் கடினத்தன்மை அளவு மோவின் அளவுகோல் மதிப்பு 9 – 9.5 ஆகும். அநேகமாக அறியப்பட்ட கடினமான உலோகப் பொருட்களில் மிகவும் கடினமான பொருள் இதுவாகத்தான் இருக்கும். வனேடியம் இந்தக் காரணத்திற்காகவேதான் உலோகம் மற்றும் உலோக கலவைகளில் பொதுவாக இடம் பெறுகிறது

அமைப்பும் பண்புகளும்
--------------------

வனேடியம் ஓராக்சைடுடன் ஒத்தவடிவமைப்பு கொண்டிருப்பதால் இது பாறை உப்பு வடிவமைப்பில் படிகமாகிறது. ஏனெனில் வனேடியம் கார்பைடும் வனேடியம் ஓராக்சைடும் ஒன்றாகக் கலக்கும் தன்மையுடையனவாகும். வனேடியம் கார்பைடு மாதிரிகளில் வனேடியம் ஓராக்சைடு மாசாகக் கலந்திருக்கிறது. வனேடியம் ஆக்சைடை  கார்பனுடன் சேர்த்து 1000 பாகை செல்சியசு வெப்பநிலைக்கு சூடாக்குவதன் மூலம் இதைத் தயாரிக்கலாம். வானொலி அலைவரிசை மேக்னெட்ரான் தெறித்துப் பூசும் நிலையில் வனேடியம் கார்பைடை (111) திசையமைப்பில் உருவாக்க முடியும். வெப்ப இயக்கவியல் அடிப்படையில் வனேடியம் கார்பைடு நிலைப்புத் தன்மை கொண்டது ஆகும். உயர் வெப்பநிலைகளில் இது V2C ஆக மாற்றப்படுகிறது.

வனேடியம் கார்பைடை தங்குதன் கார்பைடுடன் கூட்டுப்பொருளாக சேர்த்து கார்பைடு படிகங்களின் பீங்கான் தன்மையை மேம்படுத்த உதவுகிறது.

இயற்பியல் பண்புகள்
------------------

வனேடியம் கார்பைடின் மீள்மைக் குணகம் மதிப்பு தோராயமாக 380 ஜிகா பாஸ்கல் ஆகும்.

மேற்கோள்கள்
-----------

1. ↑  
Lide, David R. (1998), *Handbook of Chemistry and Physics* (87 ed.), Boca Raton, FL: CRC Press, pp. 4–93, ISBN 0-8493-0594-2
2. ↑  "காப்பகப்படுத்தப்பட்ட நகல்". Archived from the original on 2016-09-11. பார்க்கப்பட்ட நாள் 2015-07-01.
3. ↑  Günter Bauer, Volker Güther, Hans Hess, Andreas Otto, Oskar Roidl, Heinz Roller, Siegfried Sattelberger "Vanadium and Vanadium Compounds" in Ullmann's Encyclopedia of Industrial Chemistry, 2005, Wiley-VCH, Weinheim. எஆசு:10.1002/14356007.a27\_367
4. ↑  Hannink, R.; Murry, M. (1974). *Material Science* **9**: 223.

| * பா
* உ
* தொ
 வனேடியம் சேர்மங்கள் |
| --- |
| 
* VBr2
* VBr3
* VC
* V(CO)6
* VCl2
* VCl3
* VCl4
* VF3
* VF4
* VF5
* VCl5
* VI3
* V(C5H7O2)3
* VN
* VO
* VO2
* VOCl3
* VOCl2
* VOF3
* V2O3
* V2O5
* VS
* VS2
* V2S3
* VO(ClO4)3
* V2S5
* V2(SO4)3
* H12O10SV

 |
**அந்தரங்கம் ஊமையானது** 1980-ஆம் ஆண்டு வெளிவந்த தமிழ்த் திரைப்படமாகும். ஜி. பிரேம்குமார் இயக்கத்தில் வெளிவந்த இத்திரைப்படத்தில் சரத் பாபு, ரூபா மற்றும் பலரும் நடித்துள்ளனர்.

இத்திரைப்படத்தினை ஸ்ரீ லங்கால் பிலிம்ஸ் நிறுவனம் தயாரித்தது.

கதை
---

**கதைச்சுருக்க எச்சரிக்கை:  *கதைச்சுருக்கம் மற்றும்/அல்லது கதை முடிவு விவரங்கள், கீழே தரப்பட்டுள்ளன.***

சபலபுத்தி உள்ள இளைஞன் ஒருவன் தன் மாமா பெண்ணை விட்டு வேறு ஒருவரின் மனைவியின் மீது நாட்டம் கொள்கிறார். அந்த மனைவிக்கு தன் கணவனால் குழந்தை பிறக்காது என்று தெரிந்து தன்னுடைய முன்னாள் காதலனை போல் இருக்கும் இளைஞனிடம் காதல் கொண்டு தன்னையே இழக்கிறாள். மாமா பெண் தன் அத்தானை பேசிக் திருத்த, அந்த மனைவியை கணவன் மன்னிக்க... சுபம்.

நடிகர்கள்
---------

* சரத் பாபு
* ரூபா
* சுருளி ராஜன்
* சோமன்
* ரஜனி சர்மா
* ஜெயமாலினி
* ஜலஜா
* சுகுமாரி

பாடல்கள்
--------

இப்படத்திற்கு ஜாய் இசையமைத்தார். பாடல் வரிகளை கண்ணதாசனும் , கங்கை அமரனும் இயற்றினர். 

* காதல் ரதியே

மேற்கோள்கள்
-----------

1. ↑   பரணிடப்பட்டது 2018-03-21 at the வந்தவழி இயந்திரம் 980-ல் வெளியான படப்பட்டியல் - தயாரிப்பாளர்கள்

வெளி இணைப்புகள்
---------------

* அந்தரங்கம் ஊமையானது - வெள்ளித்திரை பரணிடப்பட்டது 2014-04-09 at the வந்தவழி இயந்திரம்
**சுலோச்சனா பிரகசுபதி** (*Sulochana Brahaspati*-1937-இல் அலகாபாத்தில் பிறந்தார்) என்பவர் இந்துஸ்தானி பாரம்பரிய இசையில் புகழ்பெற்ற பாடகர்களில் ஒருவர்.

1994ஆம் ஆண்டில், இந்தியாவின் தேசிய இசை, நடனம் மற்றும் நாடக அகாதமி இசைக் கலைஞர்களுக்கு வழங்கும் மிக உயர்ந்த இந்திய அங்கீகாரமான சங்கீத நாடக அகாதமி விருதினை இவருக்கு வழங்கியது.

பின்னணி
-------

சுலோச்சனா ஒரு பாடகரும் ராம்பூர்-சதரங் பரம்பராவின் இசைக் கலைஞரும் ஆவார். இவர் ராம்பூர்-சஹஸ்வான் கரானா பண்டிதர் போலாநாத் பட் மற்றும் உசுதாத் முஷ்டாக் ஹுசைன் கான் (ஈ. 1964) ஆகியோரிடம் இசை கற்றார். பின்னர் இவர் தனது குருவும் கணவருமான ஆச்சார்யா கே. சி. டி. பிரகசுபதியிடம் தீவிர பயிற்சி பெற்றார். இவரது இசைப்பாடல்கள் ஏராளம். இதில் கயல்கள், தும்ரிசு, தப்பாசு, மற்றும் தாத்ராசு அடங்கும்.

இவர் ஒரு திறமையான ஆசிரியரும் இசைக்கலைஞரும் ஆவார். சுலோச்சனா *ராக இரகசியா* உள்ளிட்ட புத்தகங்களை வெளியிட்டுள்ளார்.

விருதுகள்
---------

* சங்கீத நாடக அகாதமி விருது 1994
* உத்தரப் பிரதேச சங்கீத நாடக அகாதமி விருது 1984
* தான்சென் சம்மான், 2006 மத்தியப் பிரதேச அரசு

மேற்கோள்கள்
-----------

1. ↑  "Trust in tune - SouthKannada". .
2. ↑  Mukherji, p. 134
3. ↑  "Sulochana Brahaspati". Indiaarts.com.
4. ↑  "SNA: List of Akademi Awardees". Sangeet Natak Akademi Official website. Archived from the original on 2016-03-31.

### ஆதாரங்கள்

* Kumar Prasad Mukherji (2006). *The Lost World of Hindustani Music*. Penguin Books India. பன்னாட்டுத் தரப்புத்தக எண்:0143061992. .

வெளி இணைப்புகள்
---------------

* கலைஞரின் அதிகாரப்பூர்வ வலைத்தளம்
**கோவில்குளம் வடக்குவாச் செல்வி அம்மன் கோயில்** தமிழ்நாட்டில் திருநெல்வேலி மாவட்டம், கோவில்குளம் என்னும் ஊரில் அமைந்துள்ள அம்மன் கோயிலாகும்.

வரலாறு
------

இக்கோயில் மூன்றாம் நூற்றாண்டைச் சேர்ந்தது.[]

கோயில் அமைப்பு
--------------

இக்கோயிலில் வடக்குவாச்செல்வி அம்மன் சன்னதி உள்ளது. இக்கோயில் முதன்மைத் திருக்கோயில் என்ற வகைப்பாட்டில் இந்து அறநிலையத்துறையின் கட்டுப்பாட்டில் உள்ளது. பரம்பரை அல்லாத அறங்காவலர் அமைப்பால் நிர்வகிக்கப்படுகிறது.

பூசைகள்
-------

இக்கோயிலில் சிவாகம முறைப்படி ஒருகாலப் பூசை நடக்கின்றது. சித்திரை மாதம் கொடை விழா முக்கிய திருவிழாவாக நடைபெறுகிறது.

மேற்கோள்கள்
-----------


த. இ. க. வெளியிட்ட திருக்கோயில் தரவுத் தொகுதியின் அடிப்படையில் இக்கட்டுரையை உருவாக்கியுள்ளோம். திட்டப் பக்கம் காண்க.

1. 1 2  "தமிழகத் திருக்கோவில்கள் தரவுத் தொகுதி 1". தமிழ் இணையக் கல்விக்கழகம். பார்க்கப்பட்ட நாள் பெப்ரவரி 19, 2017. `{{cite web}}`: Check date values in: `|accessdate=` (help)
2. ↑  "தமிழகத் திருக்கோவில்கள் தரவுத் தொகுதி 2". தமிழ் இணையக் கல்விக்கழகம். பார்க்கப்பட்ட நாள் பெப்ரவரி 19, 2017. `{{cite web}}`: Check date values in: `|accessdate=` (help)
இந்தியத் தொழிற்சாலைகள் சட்டம் 1948 மற்றும் தமிழ்நாடு தொழிற்சாலைகள் விதிகள், 1950இல் தற்போது 8 மணி நேரம் மட்டுமே நடைமுறையில் உள்ளது இச்சட்டத்தின் விதிகளை திருத்தம் செய்து, 12 மணி நேர வேலைக்கான சட்ட மசோதாவை தமிழ்நாட்டை ஆளும் திமுக அரசு 21 ஏப்ரல் 2023 அன்று தமிழக சட்டப்பேரவையில் எதிர்க்கட்சிகளின் எதிர்ப்பை மீறி சட்ட மசோதவை நிறைவேற்றியது.

வரலாறு
------

தனியார் நிறுவனங்களில் வேலை நேரத்தை 8 மணி நேரத்திலிருந்து 12 மணி நேரமாக உயர்த்துவது தொடர்பான சட்ட மசோதாவை, தொழிலாளர் நலன் மற்றும் திறன் மேம்பாட்டுத் துறை அமைச்சர் சி. வே. கணேசன் 21 ஏப்ரல் 2023 அன்று சட்டப்பேரவையில் அறிமுகம் செய்தார். இதற்கு அதிமுக உள்ளிட்ட எதிர்க்கட்சிகளுடன், திமுக கூட்டணி கட்சிகளான இந்திய தேசிய காங்கிரசு, இந்தியப் பொதுவுடமைக் கட்சி, இந்தியப் பொதுவுடமைக் கட்சி (மார்க்சிஸ்ட்), மதிமுக, விடுதலைச் சிறுத்தைகள் கட்சிகள் எதிர்ப்பு தெரிவித்து வெளிநடப்பு செய்தனர். இதனைத் தொடர்ந்து குரல் வாக்கெடுப்பு மூலம் இந்த சட்ட மசோதா தமிழ்நாடு சட்டப்பேரரவையில் 21 ஏப்ரல் 2023 அன்று நிறைவேற்றப்பட்டது.

விளக்கம்
--------

இந்த மசோதா தொடர்பாக விளக்கம் அளித்த தொழில் துறை அமைச்சர் தங்கம் தென்னரசு, "வெளிநாட்டு நிறுவனங்கள் முதலீட்டிற்காக தமிழகத்தை நோக்கி வரும் தொழிற்சாலைகளில் நெகிழ்வுத் தன்மை என்பதற்காக இந்தச் சட்டம் கொண்டுவரப்பட்டுள்ளது என்றார். மேலும் எந்தத் தொழிலாளர்கள் விரும்புகிறார்களோ, அவர்களுக்கு மட்டுமே இந்த சட்ட மசோதா பொருந்தும் என்றார். 

தொழிலாளர் நலன் மற்றும் திறன் மேம்பாட்டுத் துறை அமைச்சர் சி. வி. கணேசன் பேசுகையில், "வாரத்திற்கு 48 மணி நேரம் வேலை பார்க்க வேண்டும்; இந்த 48 மணி வேலை நேரத்தை 4 நாட்களில் முடித்துவிட்ட பிறகு 5-வது நாளில் தொழிலாளர் வேலை செய்ய விரும்பினால், அவர்களுக்கு சம்பளம் வழங்கும் வகையில் சட்ட மசோதா உள்ளது; அனைத்து நிறுவனங்களுக்கும் இந்த சட்டம் இல்லை; விரும்பக்கூடிய தொழிற்சாலைகள், தொழிலாளர்களுக்கு மட்டுமே இந்தச் சட்டம் கொண்டுவரப்படும்" என்று தெரிவித்தார்.

சட்ட திருத்த முன்மொழிவை திரும்ப பெறுதல்
---------------------------------------

தொழிலாளர் சங்கங்கள் கோரியதன் பேரில், 12 மணி நேர வேலைக்கான தொழிலாளர் சட்டத் திருத்தம் தமிழ்நாடு அரசு நிறுத்தி வைத்துள்ளது.1 மே 2023 அன்று தமிழக முதல்வர் மு. க. ஸ்டாலின் இச்சட்ட முன்மொழிவை திரும்பப் பெறுவதாக அறிவித்தார்.

இதனையும் காண்க
--------------

* இந்தியத் தொழிற்சாலைகள் சட்டம் 1948

மேற்கோள்கள்
-----------

1. ↑  Factories Act 1948 and Tamil Nadu Factories Rules 1950
2. ↑  TN Assembly passes factories Bill for flexible working hours amidst protests
3. ↑  Tamil Nadu Assembly passes bill allowing 12-hour work in factories
4. ↑  Tamil Nadu assembly passes Bill allowing 12-hour work days, DMK allies, Opposition walk out
5. ↑  12 மணி நேர வேலை: சட்டத்திருத்தத்தை நிறுத்திவைக்க தமிழக அரசு சொல்லும் காரணங்கள் என்ன?
6. ↑  Tamil Nadu withdraws Bill allowing 12-hour work days, CM Stalin calls it ‘brave’ move
7. ↑  Tamil Nadu government withdraws contentious bill on flexible working hours

வெளி இணைப்புகள்
---------------

* தொழிலாளர் சட்டம், 1948 மற்றும் பிற தொழிலாளர் நலச்சட்டங்கள் குறித்த தமிழ்நாடு அரசின் செயலாக்கம்
**நாகூர் தர்கா**(*Nagore Dargah*) (நாகூர் தர்கா அல்லது சையத் ஷாஹுல் ஹமீத் தர்கா அல்லது நாகூர் ஆண்டவர் தர்கா என்றும் அழைக்கப்படுகிறது) என்பது சூஃபி துறவி ஷாகுல் ஹமீதின் (1490-1579 CE) கல்லறையின் மீது கட்டப்பட்ட தர்கா ஆகும். இது தென்னிந்திய மாநிலமான தமிழ்நாட்டின் கடலோர நகரமான நாகூரில் அமைந்துள்ளது. தர்காவின் வெளிப்புற கதவுகள் எப்போதும் திறந்திருக்கும், உள் கதவுகள் காலை 4:00 மணி முதல் 06:00 மணி வரையிலும், மாலை 6:00 மணி முதல் இரவு 10:00 மணி வரையிலும் திறந்திருக்கும். வெள்ளிக்கிழமைகளில், கதவுகள் கூடுதலாக 12:00 மணி முதல் 2:30 மணி வரை திறந்திருக்கும். ஷாகுல் ஹமீத் நாகூரில் பல அற்புதங்களைச் செய்ததாக நம்பப்படுகிறது, மேலும் 16 ஆம் நூற்றாண்டின் தஞ்சாவூரின் இந்து ஆட்சியாளரான மன்னர் அச்சுதப்ப நாயக்கின் உடல் ரீதியான துன்பத்தை குணப்படுத்தினார். அவர் உள்நாட்டில் நாகூர் ஆண்டவர் என்று அழைக்கப்படுகிறார், அதாவது "நாகூர் ஆட்சியாளர்" மற்றும் காதிர் வலி பாபா. தற்போது இருக்கும் நாகூர் தர்கா, ஷாகுல் ஹமீதின் தீவிர பக்தர்களால், இந்துக்களின் பெரும் பங்களிப்போடு கட்டப்பட்டதாக நம்பப்படுகிறது. தஞ்சாவூரின் இந்து மராட்டிய ஆட்சியாளர் பிரதாப் சிங் (1739-1763 CE) உடன், தர்காவில் ஐந்து மினாரட்டுகள் உள்ளன, அவர் மிக உயரமான மினாரைக் கட்டினார். தர்கா ஒரு முக்கிய புனித யாத்திரை மையமாகும், இது சூஃபி இஸ்லாம் மற்றும் இந்து மதம் ஆகிய இரண்டிலிருந்தும் யாத்ரீகர்களை ஈர்க்கிறது, இது இரு மதங்களுக்கிடையில் அமைதியான சகவாழ்வைக் குறிக்கிறது.[2]

ஷாஹுல் ஹமீத் நாகூரி உத்தரபிரதேசத்தின் பிரதாப்கர் மாவட்டத்தில் உள்ள மாணிக்பூரில் சையத் ஹாசன் குத்தோஸ் பாபா காதிரி மற்றும் பீபி பாத்திமா ஆகியோருக்கு பிறந்தார். அவர் புகழ்பெற்ற சூஃபி துறவியான முஹியுதீன் அப்துல் காதிர் அல்-ஜலானியின் 13வது தலைமுறை வழித்தோன்றல் ஆவார்.[3] முகமது கவுஸின் வழிகாட்டுதலின் கீழ் குவாலியரில் இஸ்லாமியக் கல்வி பயின்றார். அவர் மெக்காவிற்கு புனிதப் பயணமாகப் புறப்பட்டு, பின்னர் தனது ஆன்மீகக் குழுவுடன் மாலத்தீவு, இலங்கை மற்றும் தமிழ்நாடு ஆகிய இடங்களுக்குச் சென்றார்.[4] வரலாற்றாசிரியர்களான சயீத் மற்றும் காதர் ஹுசைன் (1957) அவர் பிறந்த தேதி 10 நவம்பர் 1504, இறப்பு 10 நவம்பர் 1570 மற்றும் நாகூருக்கு 1533-34 இல் வந்ததாக குறிப்பிடுகின்றனர்.[5] பிற ஆதாரங்கள் இறந்த ஆண்டை 1558, 1570 அல்லது 1579 எனக் குறிப்பிடுகின்றன.[3] அவர் எளிமையான மற்றும் பக்திமிக்க வாழ்க்கையை நடத்தினார், நிறைய அற்புதங்களைச் செய்தார் என்று நம்பப்படுகிறது, அவருக்கு நாகூர் ஆண்டவர் (நாகூரை ஆண்டவர் என்று பொருள்) என்று பெயர் சூட்டினார்.[4][5] அந்தக் காலகட்டத்தில் தஞ்சை பகுதிக்கு வெளியே அவரது புகழ் வளர்ந்தது.[6] அவர் மீரா சாஹேப்,[7] காதிர் வாலி மற்றும் கஞ்ச்-இ-சவாய் என்றும் அழைக்கப்பட்டார்.[8]

உள்ளூர் புராணக்கதை, ஹாஜியோகிராஃபிக்கல் நூல்கள் மற்றும் வரலாற்று பதிவுகளின்படி, ஷாகுல் ஹமீது தஞ்சாவூரின் இந்து ஆட்சியாளரான மன்னர் அச்சுதப்ப நாயக்கருக்கு (1529-1542 CE) சூனியத்தால் ஏற்பட்ட உடல் உபாதைகளை குணப்படுத்தியதாக நம்பப்படுகிறது.[9] ஷாஹுல் ஹமீது அரண்மனையில் ஒரு ஊசிப் புறாவைக் கண்டுபிடித்தார், துயரத்திற்குக் காரணம் என்று நம்பப்படுகிறது. அவர் புறாவிலிருந்து ஊசிகளை அகற்றினார், இதன் விளைவாக மன்னரின் உடல்நிலையில் முன்னேற்றம் ஏற்பட்டது.[9] இந்த நிகழ்வை நினைவுகூரும் வகையில், தர்கா வளாகத்தில் புறாக்களை விடுவிக்கும் நடைமுறை நவீன காலத்திலும் வழிபாட்டாளர்களால் தொடர்கிறது.

1. ↑
**திலிப் சுப்பராயன்** ( Dhilip Subbarayan ) தமிழ் மொழி படங்களில் பணியாற்றும் ஒரு இந்திய சண்டை இயக்குனர் ஆவார். சண்டை பயிற்சியாளரான சூப்பர் சுப்பராயனின் மகனான திலீப், *அஞ்சல* (2016) படத்தின் மூலம் திரைப்பட தயாரிப்பாளராக அறிமுகமானார். மேலும் *சங்கு சக்கரம்* (2017) படத்தில் முக்கிய கதாபாத்திரத்திலும் நடித்திருந்தார்.

தொழில் வாழ்க்கை
---------------

 சண்டைப் பய்ற்சி இயக்குனர் சூப்பர் சுப்பராயனின் மகனான திலீப் *ஆரண்ய காண்டம்* (2011) திரைப்படம் மூலம் தனது பணிக்காக முதலில் கவனத்தை ஈர்த்தார். இது இவரது முதல் படமாக இருந்தாலும் சி. எஸ். அமுதன் இயக்கத்தில் 2010 ஆம் ஆண்டு வெளிவந்த தமிழ் படம் முதலில் வெளிவந்தது. பின்னர், ஓரம் போ படத்தில் இயக்குநர்கள் புஷ்கர்-காயத்ரி என்பர்களிடம் உதவி இயக்குனராக பணியாற்றினார், பின்னர் தான் அறிமுகமான ஆரண்ய காண்டம்திரைப்படத்தில் இணை இயக்குநராகவும் சண்டைப் பயிற்சியாளராகவும் பணியாற்றினார். தமிழ் மற்றும் மலையாள திரையுலகில் பெரிய மற்றும் நடுத்தர பட்ஜெட் படங்களுடன் தொடர்ந்து இணைந்த இவர் அரிமா நம்பி (2014), புலி (2015), நானும் ரௌடி தான் (2015) மற்றும் தெறி (2016) உள்ளிட்ட படங்களில் பணியாற்றியுள்ளார். 2013 ஆம் ஆண்டின் பிற்பகுதியில், இவர் அஞ்சல என்ற தனது முதல் திரைப்படத் தயாரிப்பைத் தொடங்கினார். இருப்பினும் தாமதங்கள் காரணமாக இந்த திட்டம் பிப்ரவரி 2016 இல் வெளியிடப்பட்டது.

பிப்ரவரி 2016 இல், விஷால் சந்திரசேகரின் இசையில், புதுமுக இயக்குனர் மாரீசன் இயக்கியிருந்த சங்கு சக்கரம் திரைப்படத்தின் மூலம் ஒரு முக்கிய கதாபாத்திரத்தில் நடிக்கத் தொடங்கினார். பாண்டிராஜ் இயக்கத்தில் 2015 ஆம் ஆண்டு வெளிவந்த *பசங்க 2* படத்தின் மாஸ்டர் நிஷேஷுடன் நடித்துள்ளார்

மேற்கோள்கள்
-----------

வெளி இணைப்புகள்
---------------


1. ↑  "'Happy New Year', 'Transporter' Stunt Choreographers for 'Vijay 58'?". *International Business Times*. 25 November 2014. Archived from the original on 6 February 2016. பார்க்கப்பட்ட நாள் 5 February 2016.
2. ↑  "Multiple National Awards Thrill Subbarayan - Dileep Subbarayan - Aaranya Kandam - Vagai Sooda Vaa - Tamil Movie News". Behindwoods.com. 2012-03-08. Archived from the original on 4 March 2016. பார்க்கப்பட்ட நாள் 2022-08-09.
3. ↑  "Stunt master Dilip Subbarayan turns hero" இம் மூலத்தில் இருந்து 9 February 2016 அன்று. பரணிடப்பட்டது.. .
**மருதங்கேணி பிரதேச செயலாளர் பிரிவு** அல்லது **வடமராட்சி கிழக்கு பிரதேச செயலாளர் பிரிவு** (*Vadamaradchi East Divisional Secretariat*) இலங்கையின் யாழ்ப்பாண மாவட்டத்தில் உள்ள ஒரு நிர்வாக அலகாகும். இது யாழ்ப்பாணக் குடாநாட்டின் வடமராட்சிப் பிரிவில் அமைந்துள்ளது. இப் பிரிவு துணை நிர்வாக அலகுகளாக 18 கிராம அலுவலர் பிரிவுகளைக் கொண்டுள்ளது. ஆழியவளை, அம்பன், செம்பியன்பற்று, சுண்டிக்குளம், குடத்தனை, மணல்காடு, மருதங்கேணி, முள்ளியான், நாகர்கோயில், பொக்கறுப்பு, பொற்பதி, உடுத்துறை, வெற்றிலைக்கேணி ஆகிய ஊர்கள் இப் பிரதேச செயலாளர் பிரிவினுள் அடங்குகின்றன. ஒரு சிறு பகுதி தவிர்ந்த குடாநாட்டின் கிழக்குக் கடற்கரை முழுவதையும் தன்னுள் அடக்கியுள்ள இப் பிரிவு ஒடுங்கிய நீளமான வடிவில் அமைந்துள்ளது. இக் கிழக்கு எல்லையில் இந்தியப் பெருங்கடல் உள்ளது. மேற்கில் ஒடுங்கிய நீரேரி இதனைச் சாவகச்சேரி பிரதேச செயலாளர் பிரிவு, கிளிநொச்சி மாவட்டம் ஆகியவற்றிலிருந்து பிரிக்கிறது. இதன் நீளம் குறைந்த வடக்கு எல்லையில் கரவெட்டி பிரதேச செயலாளர் பிரிவு உள்ளது.

இதன் பரப்பளவு 179 சதுர கிலோமீட்டர் ஆகும்.

குறிப்புக்கள்
-------------

1. ↑  புள்ளிவிபரத் தொகுப்பு 2007, தொகைமதிப்புப் புள்ளிவிபரத் திணைக்களம், இலங்கை

இவற்றையும் பார்க்கவும்
----------------------

* பிரதேச செயலாளர் பிரிவுகளின் பட்டியல் - வட மாகாணம், இலங்கை
* இலங்கையின் பிரதேச செயலகங்கள்

வெளியிணைப்புக்கள்
-----------------

* யாழ்ப்பாண மாவட்ட நிர்வாகப் பிரிவுகளைக் காட்டும் நிலப்படம்

| * பா
* உ
* தொ
யாழ்ப்பாண மாவட்டப் பிரதேச செயலாளர் பிரிவுகள் |
| --- |
| 
* நெடுந்தீவு
* ஊர்காவற்றுறை
* வேலணை
* யாழ்ப்பாணம்
* காரைநகர்
* நல்லூர்
* தென்மராட்சி
* வடமராட்சி கிழக்கு
* வடமராட்சி வடக்கு
* வடமராட்சி தெற்கு-மேற்கு
* கோப்பாய்
* தெல்லிப்பழை
* வலிகாமம் தெற்கு
* வலிகாமம் தென்மேற்கு
* சங்கானை

 |
**மாரி செல்வராஜ்** (*Mari Selvaraj*) எழுத்தாளர் மற்றும் திரைப்பட இயக்குநர். இவர் தாமிரபரணியில் கொல்லப்படாதவர்கள் என்ற சிறுகதைத் தொகுப்பின் ஆசிரியர். பரியேறும் பெருமாள், கர்ணன், மாமன்னன் என்ற தமிழ்த் திரைப்படங்களை இயக்கியுள்ளார். 10 வருடங்களுக்கு மேலாக இயக்குனர் ராமிடன் உதவி இயக்குனராக பணி புரிந்தவர். பத்திரிக்கையாளராக சில வருடங்கள் பணியில் இருந்தவர், ஆனந்த விகடனில் "மறக்க நினைக்கிறேன்" என்ற தொடரை எழுதியவர்.

துவக்க வாழ்கை
-------------

மாரி செல்வராஜ் திருநெல்வேலிக்குப் அருகில் இருக்கும் புளியங்குளம் கிராமத்தைச் சேர்ந்த விவசாயத்தை தொழிலாக கொண்ட பெற்றோருக்கு பிறந்தார். வறட்சிகாலங்களில் இவரது தந்தை வெளியூர்களுக்குச் சென்று வேடமிட்டு ஆடியிருக்கிறார். சென்னைக்கு வந்து ராமிடம் உதவி இயக்குநராக சேர்ந்து, மூன்று படங்களுக்கு உதவி இயக்குநராக பணியாற்றினார். பின்னர் பரியேறும் பெருமாள் திரைப்படத்தை இயக்கினார்.

மேற்கோள்கள்
-----------

1. ↑  "Mari Selvaraj". *IMDb* (in அமெரிக்க ஆங்கிலம்). பார்க்கப்பட்ட நாள் 2023-06-30.
2. ↑  முதல் படம் அல்ல, முதல் கோபம் - சிஷ்யனை வாழ்த்திய இயக்குனர் ராம்
3. ↑  "மறக்க நினைக்கிறேன்", ஆனந்த விகடன், மே 1, 2013
4. ↑  பிருந்தா சீனிவாசன் (11 சனவரி 2019). "புதிய தலைமுறை இயக்குநர்கள்: நம்மைச் சுற்றி நடக்கும் கதைகள்". *செவ்வி*. இந்து தமிழ். பார்க்கப்பட்ட நாள் 12 சனவரி 2019.

வெளியிணைப்புகள்
---------------

ஐ.எம்.டி.பி இணையத்தளத்தில் மாரி செல்வராஜ்
**'பறையிபெற்ற பந்திருகுலம்'** (Parayi Petta Panthirukulam), கேரள மாநிலத்தில் கோட்டயம் மாவட்டத்தில் உள்ள 'கொட்டாரத்தில்' என்ற ஊரில், 1855–1937 ஆம் ஆண்டு வரை வாழ்ந்த கதகளி நடன கலைஞரும், ஓட்டன் துள்ளல் அல்லது ஓட்டம் துள்ளல் என்ற நாட்டுப்புற நாடகவியலாளரும், எழுத்தாளருமான 'கொட்டாரத்தில் சங்குண்ணி' (Kottarathil Sankunni) என்பவரால் எழுதப்பட்ட நாட்டுப்புறவியல் கதையாடல் புத்தகமாகும். 'மலையாள மனோரமா' எனும் தகவல் புத்தகம் வெளிவரக் காரணமாக இருந்தவர் இவர். இவரால் எழுதப்பட்ட 'ஐதீகமாலா' எனற தொகுப்பில் உள்ள புத்தகங்கங்கள் எட்டுத் தொகுதிகளாகப் பிரிக்கப்பட்டு மொத்தம் 126 புத்தகங்களாகத் தொகுக்கப்பட்டுள்ளன.

கதையின் சாரம்
-------------

செவி வழிக் கதையாடல் படி பொது ஊழிக் காலத்தில் இந்திய நாட்டின் உஜ்ஜைனி என்ற பகுதியை ஆண்ட விக்ரமாதித்தியனுடைய அரசவையில் நவரத்தினங்களாக (Navaratnas) இருந்த அமைச்சரவைப் புலவர்கள் ஒன்பது பேர். இவர்களில் ஒருவரான 'வரருசி' (Vararuchi) என்பவர் தென் திசை நோக்கிவந்தபோது, ஒரு வனத்தில், மரத்தின் கீழ் விளக்கைக் கையிலேந்திய ஒரு பேரழகுப் பெண் நிற்பதைக்கண்டு அவள் மேல் மோகம் கொள்கிறார். வேதங்களை ஓதும் 'நம்பூதிரி' இனத்தைச் சார்ந்த 'வரருசி', தான் கண்ட 'பறயி' குலப் பெண்ணான தேவதையைப் போன்ற அந்தப் பெண்ணை மண முடித்துக் கொள்கிறார். அவர்கள் இருவரும் கோவில் யாத்திரை செல்கிறார்கள். அந்தக் காலகட்டத்தில் அவர்களுக்குப் பன்னிரண்டு குழந்தைகள் பிறக்கின்றன. வரருசி, அக்குழந்தைகள் ஒவ்வொருவரையும் வேறுவேறு இனத்தவர்களிடம் வளர்வதற்காக ஒப்படைத்துக் கட்டளையிடுகிறார். பதினொரு குழந்தைகளையும் ஏற்றுக்கொள்ளும் அம்மக்கள் கடைசியாகப் பிறந்த குழந்தையை மட்டும் ஏற்றுக்கொள்ள மறுக்கிறார்கள். ஏனெனில் அக்குழந்தை, பிறக்கும்போதே வாய் இல்லாமல் ஊனத்துடன் பிறந்திருக்கிறது.

வரருசியும் அவரது மனைவியும் மேற்கொண்ட பாதயாத்திரை அதிகமாக பாரதப்புழா (Bharathappuzha) என்ற ஆற்றங்கரையில் நடப்பதாகக் கதையாடல் கூறுகிறது.

குழந்தைகள்
----------

பதினோராவது பிறப்பான *நாரந்த பரந்தனின்* சிலை கேரளா மாநிலத்தில் பாலக்காடு மாவட்டத்தில் உள்ள ராயிரநெல்லுர் என்ற இடத்தில் உள்ளது
* 1. அக்கினிகோத்திரி (Mezhathol Agnihothri) இந்து சமய வேதம் ஓதுபவர். இனம் - நம்பூதிரி
* 2. பக்கனார் (Pakkanar) இனம் - கூடை முடைபவர்.
* 3. பெருந்தச்சன் கல்லில் சிற்பி. இனம் - விசுவகர்மன்
* 4. ராஜாகா  (Rajakan) இனம் - சலவைத் தொழிலாளி
* 5. வள்ளான் (Vallon)
* 6. வடுதல நாயர் (Vaduthala Nair) இனம் - மருமக்கதாயம் முறையைக் கடைப்பிடிக்கும். நாயர்
* 7. உப்புக்கொட்டான் (Uppukoottan) இனம் - உப்பு நாக்கர்
* 8. அகவூர் சாத்தன் (Akavoor Chathan)
* 9. காரைக்கால் அம்மா (Karaykkal Amma)
* 10. பானனார் (Pananaar)
* 11. நாரந்த பரந்தன் (Naranath Bhranthan)
* 12. வாயில்லா குண்ணியப்பன் (Vayillakunnilappan)

பாடல் பெற்ற கோவில்கள்
---------------------

* 
* புவனேசுவரி (Bhuvaneshvari)
* வாழப்பள்ளி கோவில் (Vazhappally Maha Siva Temple)
* (Mezhathur)
* 
* (Thriprayar Temple)
* [

திரைப்படங்கள்
-------------

* பெருந்தச்சன்

மேலும் பார்க்க
--------------

* Panthirukulam
* Twelve Names of Panthirukulam
* 
* Mezhathol Agnihothri

மேற்கோள்கள்
-----------

1. ↑
2. ↑
3. ↑
4. ↑
**மோவாபிய மொழி** அல்லது மோவாப் மொழி அழிவுற்ற எபிரேயம் கானானிய மொழியாகும். இது பெரும் மொழிக் குடும்பமான ஆபிரிக்க-ஆசிய மொழிக் குடும்பத்தை சேர்ந்த்த மொழியாகும். இது தற்போதைய யோர்தான் நாட்டின் வடமேற்கு பகுதிகளில் (அன்றைய மோவாப்) கிமு 1வது ஆயிரவாண்டின் முதல் பகுதியில் பேசப்பட்ட மொழியாகும். மோவாபிய மொழி பற்றிய ஆய்வுகள் மோவப் கல்வெட்டு மற்றும் எல்-கர்க் எழுத்துக்கள் என்பவற்றை கொண்டே முன்னெடுக்கப்படுகின்றன. இவை இம்மொழியானது விவிலிய எபிரேய மொழியுடன் நெருங்கிய தொடர்பை கொண்டிருந்த்தை காட்டுகிறது. சில சிறிய வேறுபாடுகளை மட்டுமே ஆய்வாளகள் சுட்டிக் காட்டுகின்றனர்.

* செமிடிக் மொழிகளின் வகை
* செமிடிக் மொழிகளின் பொதுவான வகைப்படுத்தல்செமிடிக் மொழிகளின் பொதுவான வகைப்படுத்தல்
* தெற்கு செமிடிக் மொழிகளின் பொதுவான வகைப்படுத்தல்தெற்கு செமிடிக் மொழிகளின் பொதுவான வகைப்படுத்தல்

**குறிப்பு 1**: தெற்கு செமிடிக் மொழிகளின் வகைப்படுத்தல் தொடர்பாகக் கருத்து வேறுபாடுகள் நிலவுகின்றன. முதன்மையான இரண்டு வகைகளும், சிவப்பு கோடுகளால் காட்டப்பட்டுள்ளன. பின்வரும் படிமம், தெற்கு செமிடிக் மொழிகளின் வகைப்படுத்தலைக் காட்டுகின்றன. பிற விபரங்களுக்கு, அத்தலைப்புகளில் உள்ள கட்டுரைகளைக் காணவும்.

ஆதாரங்கள்
---------

1. ↑  எல்-கர்க் எழுத்துக்கள்
‘*தண்டு'* என்பது தாவரத்தின் மிக முக்கியமான பகுதியாகும். தண்டானது அதன் இணையுறுப்புக்களான தளிர் தண்டுகள், இலைகள், பக்கவாட்டு தண்டுகள், பூக்கும் தண்டுகள், மொட்டுகள் ஆகியவை உள்ளன. விதை முளைப்பிலிருந்து வரும் முதல் வளர்ச்சியாக வருவது தண்டு, அதிலிருந்து இலைகள் வளருகின்றன. வசந்த காலத்தில், உதிராத இலை தளிர்கள், அவை தரையிலிருந்து மேல்நோக்கி வளரும். தண்டுகளில் புதிய கிளைகள் தோன்றி மலர்கள் மலருகின்றன. அன்றாட பேச்சு வழக்கில் தண்டுகள் பெரும்பாலும் கிளைகளாகக் கருதப்படுகின்றன. கிளைகள் தண்டுகளின் முக்கிய பகுதிகளாகும். தண்டுகள் - கிளைகள், இலைகள், மொட்டுகள், மலர்கள் மற்றும் பழங்கள் வளருவதற்கு மையமாக அமைகின்றது. இளம் தண்டுகள் பெரும்பாலும் விலங்குகளால் சாப்பிடப்படுகின்றன. ஏனெனில் புதிதாய்த் தோன்றிய தண்டுகளில் உள்ள நார்கள், இடைநிலை செல்சுவர் முற்றும் முழுமையாக வளர்ச்சியடையாததால், இளம் தண்டுகள், மென்மையாக இருப்பதால் விலங்குகளால் எளிதாக மெல்லவும், ஜீரணிக்கவும் முடிகிறது. தண்டுகள் வளர்ச்சி அடையும் போது, இரண்டாம் செல் சுவர்களின் வளர்ச்சியால் கடினமான அமைப்பாக மாறுகிறது. சில தாவரங்கள் நச்சுப் பொருட்களைச் சுறந்து தண்டுகளைச் சாப்பிடக்கூடாத சுவை குறைவுள்ளதாக மாற்றுகிறது.

மர வகைத் தாவரங்களின் தண்டு அமைப்புகள்
-------------------------------------

பல மர வகைத் தாவரங்கள் தனித்தன்மை வாய்ந்த குறுகிய மற்றும் நீண்ட தண்டுகளை உடையதாய் உள்ளது. அஞ்சியோஸ்பம் (Angiosperms) தாவரங்களில் உள்ள குறுகிய தண்டுகளாகிய தூண்டு தளிர்கள் அல்லது பழத் தூண்டு தளிர்கள் பெரும்பாலான பூக்கள் மற்றும் பழங்களை உற்பத்தி செய்கின்றன. இதே போன்று கூம்பு மற்றும் ஜிங்கோ தாவரங்களிலும் காணப்படுகிறது. இருப்பினும் பைசியா போன்ற மரபணுக்களின் குறுகிய தண்டுகள் மிகவும் சிறியதாக இருப்பதால் இலை பகுதி என தவறாக கருதப்படுகிறது. இது பருவகால நிகழ்வுடன் தொடர்புடைய ஹீரோஃபில்லி (Heterophylly) ஆகும். இது வசந்த காலத்தின் வளர்ச்சிக்கும் மற்றும் பிற்போக்கு வளர்ச்சியிலிருந்து வேறுபட்ட இலைகள் உள்ளடக்கியது. வசந்த காலத்தில் இவை முந்தைய பருவத்தில் உருவான மொட்டிலிருந்து வளர்ந்து நீண்ட தண்டுகள் மற்றும் பூக்களாக வளர்ச்சி பெறுகிறது.

மேற்கோள்
--------

1. Esau, K. (1953). Plant Anatomy. New York: John Wiley & Sons Inc. p. 411.
2. Cutter, E.G. (1971). Plant Anatomy, experiment and interpretation, Part 2 Organs. London: Edward Arnold. p. 117. ISBN 0713123028.
3. Gifford, E.M.; Foster, A.S. (1989), Morphology and evolution of vascular plants, New York: W. H. Freeman and Company
4. Eckenwalder, J.E. (1980), "Foliar Heteromorphism in Populus (Salicaceae), a Source of Confusion in the Taxonomy of Tertiary Leaf Remains", Systematic

Botany, 5 (4): 366–383, JSTOR 2418518, doi:10.2307/2418518
**சையத் ஹசன் இமாம்** (Syed Hasan Imam) (31 ஆகஸ்ட் 1871 முதல் 19 ஏப்ரல் 1933) ஒரு இந்திய அரசியல்வாதி. இவர் இந்திய தேசிய காங்கிரசில் தலைவராகப் பணியாற்றினார். செப்டம்பர் 1918 இல் காங்கிரஸ் தலைவராக தேர்ந்தெடுக்கப்பட்டார்.

வாழ்க்கைக் குறிப்பு
-------------------

பத்ருதீன் தியாப்ஜி, ரஹமத்துல்லாஹ் முஹம்மது சயானி மற்றும் நவாப் சையத் முகமது பகதூர் ஆகியோருக்குப் பிறகு இந்திய தேசிய காங்கிரசின் நான்காவது முஸ்லீம் தலைவரானார்.

இவரது மூதாதையர்களில் ஒருவர் முகலாயப் பேரரசர் ஔரங்கசீப்பிற்கு தனி ஆசிரியராகப் பணியாற்றியுள்ளார். இவரது தந்தை பாட்னா கல்லூரியில் வரலாறு பேராசிரியராக இருந்தார். இவரது முதல் மனைவி மூலம் இவருக்கு சையத் மேதி இமாம் என்ற மகன் பிறந்தார். சையத் மேதி இமாம் ஆரோ மற்றும் ஆக்சுபோர்டு பல்கலைக்கழகங்களில் பயின்றார். இந்தியாவின் உச்சநீதிமன்ற வழக்கறிஞராகவும் பணிபுரிந்தார். கிரேக்கம் மற்றும் இலத்தீன் மொழிகளில் சிறந்த அறிஞராகத் திகழ்ந்தார். ஹசன் இமாம் ஒரு இந்தோ-பிரெஞ்சுப் பெண் ஒருவரையும் மணந்து கொண்டார். இவர்களின் பேரன் புளு இமாம் மனித உரிமைப் பரப்புரையாளராகவும், வன உயிரின ஆர்வலராகவும் இருந்தார்.

இந்தியாவின் மிகச்சிறந்த வழக்கறிஞர்களாகக் கருதப்பட்ட சித்தரஞ்சன் தாஸ், எச். டி. போஸ் ஆகியோர் சையத் ஹசன் இமாமை பிரித்தானிய இந்தியாவின் மிகச்சிறந்த வழக்கறிஞர் என்று பாராட்டியுள்ளனர். சர் சுல்தான் அகமது, சையத் அப்தால் அஜீஸ் உள்ளிட்ட இவரது சொந்த குடும்பத்தினரைத் தவிர மேலும் பல வழக்கறிஞர்களுடன் இவர் தொடர்பு கொண்டிருந்தார். கேம்பிரிச்சுப் பல்கலைக்கழகத்தில் படித்த இவரது மருமகன் சையத் ஜாபர் இமாமும் பின்னர் உச்ச நீதிமன்ற நீதிபதியாக ஆனார்.

இறப்பு
------

இவர் ஏப்ரல் 19, 1933 அன்று இறந்தார். பீகார், சார்க்கண்டு மாநிலத்தினிடையே பலாமூ மாவட்டத்தில் உள்ள ஜப்லாவில் உள்ள சோன் ஆற்றங்கரையில் புதைக்கப்பட்டார்.

மேற்கோள்கள்
-----------

1. ↑  From the Archives (August 27, 1918): The Special Congress (Syed Hasan Imam) Archives of The Hindu (newspaper), Published 27 August 2018, Retrieved 26 August 2019
2. 1 2 3 4 5  "Eighty years after death, nobody cares for 'architect of Bihar'". *Deccan Herald (newspaper)*. பார்க்கப்பட்ட நாள் 26 August 2019.
3. 1 2 3  Syed Hasan Imam, President of Indian National Congress who represented India at the 'League Of Nations' Heritage Times (newspaper), Published 19 April 2019, Retrieved 26 August 2019

| ஆளுமைக் கட்டுப்பாடு இதை விக்கித்தரவில் தொகுக்கவும் |
| --- |
| பன்னாட்டு | 
* VIAF
* WorldCat

 |
| தேசிய | 
* United States

 |
**ராஜேஸ்வரி கயாகுவாத்** (1 சூன் 1991) ஓர் இந்தியக் கிரிக்கெட் வீராங்கனை ஆவார். 2014 சனவரி 19ஆம் தேதி இலங்கைக்கு எதிரான பன்னாட்டு ஒரு நாள் துடுப்பாட்ட போட்டியில் கயாகுவாத் அறிமுகமானார். இவர் ஒரு வலது கை துடுப்பாட்டக்காரர் மற்றும் இடது கை பந்து வீச்சாளர். தென்னாப்பிரிக்காவுக்கு எதிராக ஒரு சோதனைப் போட்டியில் இவர் விளையாடியுள்ளார்.

தனிப்பட்ட வாழ்க்கை
------------------

18 வயதில் இருந்தே அவர் தீவிரமாகக் கிரிக்கெட்டை விளையாடத் தொடங்கினார். அவரது தந்தை அவரது மிகப்பெரிய தூண்டுதலாக இருந்து முறையான பயிற்சியும் பெற்றுத் தந்தார். கர்நாடக மகளிர் கிரிக்கெட் அணிக்காக விளையாடத் தொடங்கி, 2014-ஆம் ஆண்டு சர்வதேச கிரிக்கெட்டில் அறிமுகமானார்  .

ஸ்ரீலங்கா மகளிர் தேசிய கிரிக்கெட் அணிக்கு எதிரான அவரது முதல் டி 20 சர்வதேச ஆட்டத்திற்கு பிறகு கயாக்வாட் தனது தந்தையை 2014 - ஆம் ஆண்டு இழந்தார்.

2017 பெண்கள் கிரிக்கெட் உலகக் கோப்பை இறுதிப் போட்டிக்கு பிறகு, நீர்வளத்துறை மந்திரி எம்பி பாட்டில் 5 லட்சம் மதிப்புள்ள கார் ஒன்றை பரிசாக வழங்கினார்.   தன் குடும்பத்திற்காக வீடு வாங்குவதே அப்போதைய அவசியம் என்று கயாக்வாட் கருதியதால், அந்த கார் பரிசை வாங்க மறுத்துவிட்டார். அந்த நேரத்தில். தன் தந்தையின் மறைவிற்கு பின்னர், வீட்டில் கயாக்வாட் மட்டுமே சம்பாதித்தார்.

சர்வதேச கிரிக்கெட்
------------------

கயாகுவாத் 2017 பெண்கள் உலகக்கோப்பை இறுதிச்சுற்று போட்டியில் பங்கேற்றார். இங்கிலாந்து பெண்கள் அணிக்கு எதிராக ஆடிய ஆட்டத்தில் ஒன்பது ரன்கள் வித்தியாசத்தில் உலகக் கோப்பையை இந்திய அணி தவறவிட்டது. அதே உலக கோப்பைப் போட்டியில், மகளிர் உலகக் கோப்பை வரலாற்றில் (5/15) என்ற சிறந்த பந்துவீச்சு இலக்கங்களை அவர் பதிவு செய்தார்.

மேற்கோள்கள்
-----------

1. ↑   கிரிக்கெட் அரங்கில் வீரர்களின் சுயவிவரம்
2. ↑  "India spinner Rajeshwari Gayakwad living in rented house". *The Times of India*. 25 July 2017. .
3. ↑  "Rajeshwari Gayakwad: Uncrowned 'princess' of Bijapur". *The Economic Times*. 2017-07-30. .
4. ↑  "Indian cricketer Rajeshwari Gayakwad: Need house, not car". *The Times of India*. .
5. ↑   "லைவ் வர்ணனையாளர்: லண்டனில் ICC மகளிர் உலகக் கோப்பை இறுதிப்போட்டி, ஜூலை 23" , ESPNcricinfo, 23 ஜூலை 2017.
6. ↑   உலக கோப்பை இறுதி , பிபிசி ஸ்போர்ட், 23 ஜூலை 2017.
7. ↑   இங்கிலாந்து வே இந்தியா: உலகக் கோப்பை இறுதி - நேரடி! , *தி கார்டியன்* , 23 ஜூலை 2017.
8. ↑  "Batting heroics, Gayakwad five-for seal India's semi-final berth". *Cricinfo*. .
**இரங்கு சௌரியா** (*Rangu Souriya*) இந்தியாவைச் சேர்ந்த சமுக ஆர்வலராகவும் பெண்கள் மற்றும் குழந்தைகளுக்கான சமூக சேவகராகவும் அறியப்படுகிறார். டார்ச்சிலிங்கு, வடகிழக்கு இந்தியா மற்றும் நேபாளத்தில் பாலியல் கடத்தல்களால் பாதிக்கப்பட்டவர்களுக்கு உதவுவதற்காக அர்ப்பணிக்கப்பட்ட சிலிகுரியை தளமாகக் கொண்ட ஓர் இலாப நோக்கற்ற அமைப்பான கஞ்சன்சங்கா உத்தர் கேந்திராவை இவர் நிறுவினார். இவருக்கு 2011 ஆம் ஆண்டில் காட்ஃப்ரே பிலிப்சு தேசிய வீரதீர விருது வழங்கப்பட்டது. .

வேலை
----

2004 ஆம் ஆண்டில், அனுராதா கொய்ராலா மற்றும் மைதி நேபாள குழுவிடம் வழிகாட்டுதலைப் பெற சூரியா சௌரியா காத்மாண்டு நகரத்திற்குச் சென்றார். அவர்களுடன் உரையாடி, கற்றுக்கொண்ட பிறகு, இவர் மீண்டும் டார்ச்சிலிங்கிற்கு வந்து கஞ்சன்சங்கா உத்தர் கேந்திராவைத் தொடங்கினார்.  அதிலிருந்து இவரும் அமைப்பில் இருந்த மற்றவர்களும் பாட்னா, டெல்லி, மும்பை, கொல்கத்தா போன்ற நகரங்களில் இருந்து 1100 எண்ணிக்கைக்கும் மேற்பட்ட சிறுமிகளை மீட்டுள்ளனர் .

அங்கீகாரம்
----------

2011 ஆம் ஆண்டில் காட்ஃப்ரே பிலிப்சு தேசிய வீரதீரச் செயலுக்கான விருதை சௌரியா வழங்கப்பட்டது இவருக்கான ஓர் அங்கீகாரமாகும். 2009 ஆம் ஆண்டில் இந்திய வர்த்தக மற்றும் தொழில் சம்மேளனத்தின் பெண் சாதனையாளர் விருதும் இவருக்கு வழங்கப்பட்டது. மேலும், இவரின் சேவைகளுக்காக இருபதுக்கும் மேற்பட்ட பிராந்திய அமைப்புகள் இவரை கௌரவித்துள்ளன. 

2016 ஆம் ஆண்டு சனவரி மாதத்தில் பெண்கள் மற்றும் குழந்தைகள் மேம்பாட்டு அமைச்சகத்தின் (இந்தியா) 100 சிறந்த பெண்கள் தேர்ந்தெடுப்பதற்கான முன்முயற்சியின் ஒரு பகுதியாக இவர் பட்டியலிடப்பட்டார். இப்பட்டியல் நாடு முழுவதும் தங்கள் சமூகங்களில் மாற்றத்தை ஏற்படுத்தும் 100 பெண்களை அங்கீகரித்து கௌரவிப்பதை நோக்கமாகக் கொண்டுள்ளது,   ]

மேலும் பார்க்கவும்
------------------

* சமூக சேவகர்
* அனுராதா கொய்ராலா

மேற்கோள்கள்
-----------

1. ↑  "An interview with founder member of 'Kanchanjunga Uddhar Kendra' – Ms. Rangu Souria". *DarjeelingTimes.com*. பார்க்கப்பட்ட நாள் 25 January 2016.
2. ↑  "Rescuing poor girls from traffickers' traps". *The Indian Express*. பார்க்கப்பட்ட நாள் 24 January 2016.
3. 1 2  "Rangu Souriya - Saviour for Trafficked Girls". *The New Indian Express*. Archived from the original on 31 January 2016. பார்க்கப்பட்ட நாள் 25 January 2016.
4. ↑  "'#100Women Initiative' launched by the Union Ministry of Women and Child Development in collaboration with Facebook to recognize 100 women achievers across India". *Press Information Bureau, Government of India*. பார்க்கப்பட்ட நாள் 25 January 2016.
5. ↑  "National Honour for GORKHA ICON – Rangu Souriya". *DarjeelingTimes.com*. பார்க்கப்பட்ட நாள் 25 January 2016.
6. ↑  "National Honour for GORKHA ICON – Rangu Souriya". *DarjeelingTimes.com*. பார்க்கப்பட்ட நாள் 25 January 2016.
**ஜெனிபர் கெண்டல்** ( *Jennifer Kendal*; 28 பிப்ரவரி 1934 - 7 செப்டம்பர் 1984)  ஓர் ஆங்கில நடிகையும் மற்றும் பிருத்வி அரங்கத்தின் நிறுவனரும் ஆவார். *36 சௌரிங்கி லேன்* (1981) திரைப்படத்தில் முன்னணி பாத்திரத்தில் நடித்ததற்காக இவர் சிறந்த நடிகைக்கான பாஃப்டா விருதுக்கு பரிந்துரைக்கப்பட்டார். *பாம்பே டாக்கி* (1970), *ஜூனூன்* (1978), *ஹீட் அண்ட் டஸ்ட்* (1983), மற்றும் *கரே பைரே* (1984) ஆகியவை இவரது பிற திரைப்படத் தோற்றங்களில் அடங்கும்.

குழந்தைப் பருவம்
----------------

ஜெனிபர் கெண்டல் இங்கிலாந்தின் சவுத்போர்ட்டில் ஜெஃப்ரி கெண்டல் மற்றும் லாரா லிடெல் ஆகியோருக்குப் பிறந்தார். ஆனால் தனது இளமைக் காலத்தின் பெரும்பகுதியை இந்தியாவில் கழித்தார். இவருக்கு பெலிசிட்டி கெண்டல் என்ற ஒரு தங்கை உண்ள்ளார். ஜெனிபர் "சேக்சுபியரேனா" என்ற பயண நாடக நிறுவனத்தை நடத்தி வந்தார். இது இந்தியா முழுவதும் பயணம் செய்தது. பின்னர் இது*சேக்சுபியர் வாலா* (1965) என்ற பெயரில் திரைப்படமாகத் தயாரிக்கப்பட்ட போது அதில் கெண்டல் தோன்றி நடித்திருந்தார். மேலும் இவரது பெற்றோர் மற்றும் ஐவரது சகோதரி ஆகியோருடன் இவரது கணவர் சசி கபூரும் நடித்திருந்தனர்.

பணிகள்
------

1956 ஆம் ஆண்டு கொல்கத்தாவில் சசி கபூரும் கெண்டலும் முதல்முறையாக சந்தித்தனர். அங்கு சசி கபூர் பிரித்வி தியேட்டர் நிறுவனத்தின் ஒரு பகுதியாக இருந்தார். ஜெனிபர் சேக்சுபியரேனாவின் ஒரு பகுதியாக *தி டெம்பஸ்ட்* என்ற நாடகத்தில் மிராண்டாவாக நடித்தார். விரைவில், சசி கபூரும் நிறுவனத்துடன் சுற்றுப்பயணம் செய்யத் தொடங்கினார்.  இவர்கள் ஜூலை 1958 இல் திருமணம் செய்துகொண்டனர். ஜெனிபரும் சசி கபூரும் மும்பையில் உள்ள பிரித்வி அரங்கின் வளர்ச்சியில் முக்கியப் பங்காற்றினர்.  1978 இல் நகரின் ஜூகூ பகுதியில் இவர்களது திரையரங்கு திறக்கப்பட்டது. ஜெனிபர் மற்றும் கபூர் பல படங்களில் ஒன்றாக நடித்தனர். குறிப்பாக மெர்ச்சன்ட் ஐவரி புரொடக்ஷன்ஸ் தயாரித்த படங்கள். இவர்களின் முதல் கூட்டு நடிப்பு *பாம்பே டாக்கி* (1970) இல் வெளிவந்தது.

சொந்த வாழ்க்கை
--------------

இத்தம்மதியினருக்கு குணால் கபூர் மற்றும் கரண் கபூர் என்ற இரு மகன்களும் மற்றும் சஞ்சனா கபூர் என்ற ஒரு மகளும் என மூன்று குழந்தைகள் பிறந்தனர். அனைவரும் முன்னாள் பாலிவுட் நடிகர்கள். 

1982 முதல் முனையப் பெருங்குடல் புற்றுநோயால் பாதிக்கப்பட்டிருந்த இவர்  1984 இல் இறந்தார்.

மேற்கோள்கள்
-----------



1. ↑  "Jennifer Kendal". *British Film Institute*. Archived from the original on 13 December 2017. பார்க்கப்பட்ட நாள் 28 February 2021.
2. ↑  "The wandering players".
3. ↑  Jennifer Biography
4. ↑  "Prithvi, pioneer in theatre". *The Hindu*. 7 November 2003 இம் மூலத்தில் இருந்து 1 January 2004 அன்று. பரணிடப்பட்டது.. .
5. ↑  Meet the Kapoors, Network 18.
6. ↑  *Piers Morgan's Life Stories*, 19 October 2012